Martin Scorsese

Martin Scorsese a l'é un dij pì important regista, senegiator e produtor vivent, nà ël 17 ëd novèmber 1942 a New York City, New York, ant jë Stat Unì. Fin da giovo a l'ha nurì grand anteresse për ël cine, mersì cò a l'asma ch'a-j ampëdìa ëd fé j'atività dij sò coscrit. A l'ha cò pensà d'intré an seminari për fesse prèive ma a l'ha peui decidù d'iscriv-se a l'università, al cors ëd cinematografìa, andova ch'a comensa a giré ij sò prim cortmetragi (The Big Shave, dël 1967 a sarà sèmper motobin apressià). Da la fin dj'Agn Sessanta al di d'ancheuj a l'ha girà desen-e ëd film, dont tanti ëd gran success ëd crìtica e ëd pùblich. Ij tema dij sò film a riguardo sovens la vita dj'emigrà italian an América, e an particular a New York, e la violensa endémica ant la società american-a; a l'é cò present n'interpretassion tuta catòlica dij concet ëd colpa e 'd redension. A l'ha recità cò tanme ator an cheidun dij sò film. J'ator sìmboj dij sò film a son stàit Harvey Keitel, Robert De Niro e ant j'ùltim agn Leonardo DiCaprio. Ant ël 2007 a l'ha vagnà ël Premi Òscar tanme pì brav regista për ël film The Departed.

 La Film Foundation 
Dël 1979 a l'é stàit antra ij prim a sot-ligné ël privo dla degradassion dij negativ goernà da le grande sossietà dël cine.
Dël 1990 a l'ha donca creà, ansema a Clint Eastwood, Francis Coppola e d'àutri, l'American Film Foundation, con ël but ëd restauré ij film clàssich.

 Filmografìa (regista) 

 Ann  Tìtol original 2006  The Departed 2005  No direction home: Bob Dylan 2004  The Aviator 2002  Gangs of New York 1999  Bringing Out the Dead 1997  Kundun 1995  Casino 1993  The Age of Innocence 1991  Cape Fear 1990  Goodfellas 1989  New York Stories 1988  The Last Temptation of Christ 1986  The Color of Money 1985  After Hours 1983  The King of Comedy 1980  Raging Bull 1978  The Last Waltz 1978  American boy 1977  New York, New York 1976  Taxi Driver 1974  Alice Doesn't Live Here Anymore 1973  Mean Streets 1972  Boxcar Bertha 1970  Street Scenes 1967  I call First

Scorsese, Martin